Document ID: 31992D0155

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1992 σχετικά με τη σύναψη πρωτοκόλλου για το εμπόριο και την οικονομική και εμπορική συνεργασία μεταξύ της Ευρωπαϊκής Κοινότητας Άνθρακα και Χάλυβα (ΕΚΑΧ), αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (92/155/EKAX)
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,
Εκτιμώντας:
ότι, μετά από την απόφαση του Συμβουλίου της 25ης Φεβρουαρίου 1991, η Επιτροπή διεξήγαγε διαπραγματεύσεις με την Τσεχική και Σλοβακική Ομοσπονδιακή Δημοκρατία που κατέληξαν σε ένα πρωτόκολλο για το εμπόριο και την εμπορική και οικονομική συνεργασία όσον αφορά τα προϊόντα ΕΚΑΧ-
ότι η σύναψη του παρόντος πρωτοκόλλου είναι απαραίτητη για την επίτευξη των στόχων της Κοινότητας όπως αυτοί καθορίζονται μεταξύ άλλων, στα άρθρα 2 και 3 της συνθήκης-
ότι η παρούσα απόφαση δεν θίγει τις αρμοδιότητες των κρατών μελών σε θέματα εμπορικής πολιτικής που αναφέρονται στο άρθρο 71 της συνθήκης-
Μετά από διαβουλεύσεις με τη συμβουλευτική επιτροπή ΕΚΑΧ και κατόπιν της ομόφωνης σύμφωνης γνώμης του Συμβουλίου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρωτόκολλο που αφορά το εμπόριο και την εμπορική και οικονομική συνεργασία μεταξύ της ΕΚΑΧ, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, εγκρίνεται εξ ονόματος της ΕΚΑΧ.
Το κείμενο του πρωτοκόλλου επισυνάπτεται στην παρούσα απόφαση.
Άρθρο 2
Το αρμόδιο μέλος της Επιτροπής διορίζει το πρόσωπο που εξουσιοδοτείται να υπογράφει το πρωτόκολλο που δεσμεύει την ΕΚΑΧ.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 10 Φεβρουαρίου 1992.

Labels: 3
18
5